Nr. L 313/40 De Europæiske Fællesskabers Tidende 13. 11. 90 KOMMISSIONENS BESLUTNING af 9. november 1990 om identifikationsmærket for enhovede dyr, som er vaccineret mod hestepest (90/553/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets beslutning 90/426/EØF af 26. juni 1990 om dyresundhedsmæssige betingelser for enho- vede dyrs bevægelser og indførsel af enhovede dyr fra tredjelande ()), særlig artikel 5, stk. 2, litra d), og ud fra følgende betragtninger : Enhovede dyr, der er vaccineret mod hestepest, og som befinder sig i iagttagelsesdistriktet, jf. artikel 5, stk. 2, litra b), første led, i direktiv 90/426/EØF, skal bære et tydeligt og varigt mærke, således at de kan identificeres ; generelt er den mest velegnede metode at brændemærke eller frysemærke enhovede dyr; en tatovering på læben kan dog betragtes som tilstrækkelig for heste, der er regi- streret og identificeret ved det identifikationsdokument (pas), som omhandles i Rådets direktiv 90/427/BØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (); de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — () EFT nr. L 224 af 18. 8. 1990, s. 42. () EFT nr. L 224 af 18. 8. 1990, s. 55. VEDTAGET FØLGENDE BESLUTNING: Artikel 1 Det mærke, der omhandles i artikel 5, stk. 2, litra d), i direktiv 90/426/EØF, skal være et brændemærke eller frysemærke på huden ; mærket skal bestå af et af de i bilaget anførte bogstaver eller tal og være mindst 50 mm højt og 50 mm bredt. Heste, der er registreret og identificeret ved hjælp af det identifikationsdokument (pas), som omhandles i direktiv 90/427/EØF, kan dog mærkes ved en tatovering på læben. Artikel 2 Denne beslutning er rettet til medlemsstaterne. Udfærdiget i Bruxelles, den 9. november 1990. På Kommissionens vegne Ray MAC SHARRY Medlem af Kommissionen